el el el el el el el el el el el el el el el el el el el el el el el el el el el el el el el el en el el el el el el en el ko el el el el el en el el el el el sv el el el el el el el el el en el el el el el el en el el el el el el el el el el el el el
Ο Μητροπολιτικός Ναός του Αγίου Μηνά[2] είναι Ορθόδοξος Καθεδρικός Ναός, ο οποίος βρίσκεται στο Ηράκλειο και είναι η έδρα του Αρχιεπίσκοπου Κρήτης.
Εξωτερική άποψη του Καθεδρικού Ναού του Αγίου Μηνά (2011)
4,40 μ. [εκκρεμεί παραπομπή]
8,80 μ. [εκκρεμεί παραπομπή]
32,70 μ. [εκκρεμεί παραπομπή]
Ξεκίνησε να χτίζεται στις 25 Μαρτίου 1862 από τον Μητροπολίτη Κρήτης Διονύσιο τον εξ Αδριανουπόλεως Θράκης. Η κατασκευή του διακόπηκε κατά την Κρητική Επανάσταση του 1866 και τελικά ολοκληρώθηκε στις αρχές του 1895. Τα εγκαίνια του ναού έγιναν στις 16 Απριλίου 1895 από το Μητροπολίτη Κρήτης Τιμόθεο Α΄ [3].
Ο ναός είναι αφιερωμένος στον Άγιο Μηνά, πολιούχο της πόλης του Ηρακλείου.
Ο χώρος στο οποίο χτίστηκε ο ναός ήταν κήπος που ανήκε σε τούρκικη οικογένεια. Στον Κώδικα του Ναού αναφέρεται ότι ο κήπος αγοράστηκε από την επιτροπή ανέγερσης του ναού. Επιπλέον χώρος αγοράστηκε από τον Αλή Βαϊράμογλου έναντι 60.000 γροσίων [εκκρεμεί παραπομπή]
Η δαπάνη για την ανέγερση καλύφθηκε από άτακτες συνδρομές χριστιανών της πόλης και της υπαίθρου καθώς και από τακτικές εισφορές από διάφορα μοναστήρια. Ποσό 112.000 γροσίων αναλήφθηκε το 1864 από δάνειο της Χριστιανικής Ορφανικής Τράπεζας Ηρακλείου. Το ίδιο έτος κυκλοφόρησε ειδικό λαχείο για τη συγκέντρωση ποσού 2.000.000 γροσίων.
Αξιοσημείωτο είναι ότι το έργο έθεσε υπό την αιγίδα του ο Σουλτάνος Αμπντούλ Αζίζ Χαν χορηγώντας 40.000 γρόσια[εκκρεμεί παραπομπή].
Η κάτοψη του ναού, καθώς και η στέγαση του, παραπέμπουν στο σταυροειδή εγγεγραμμένο με τρούλλο[1][4] και με υψηλό τύμπανο. Εσωτερικά συνδυάζει και στοιχεία τρίκλιτης βασιλικής, με υπερώα στη βόρεια, τη νότια και τη δυτική πλευρά σε σχήμα Π. Ο ναός έχει επιφάνεια 1,350 m2 [5]και είναι ο μεγαλύτερος ναός στην Κρήτη ενώ θεωρείται (με βάση τα βασικά του μεγέθη) και ένας από τους μεγαλύτερους ναούς στην Ελλάδα.
↑ 1,0 1,1 1,2 «Κώστας Αλεφαντής, κεφάλαιο 12 - Περιγραφή της αρχιτεκτονικής της εκκλησίας του Αγίου Μηνά, Πτυχιακή Εργασία με τίτλο "Ηλεκτρακουστική μελέτη ιερού ναού Αγίου Μηνά Ηρακλείου", ΤΕΙ Κρήτης, 2005» (PDF). Αρχειοθετήθηκε από το πρωτότυπο (PDF) στις 25 Απριλίου 2018. Ανακτήθηκε στις 24 Απριλίου 2018.
↑ «Επίσημη ιστοσελίδα της Ιεράς Αρχιεπισκοπής Κρήτης, Λίστα ιερών Ναών». Αρχειοθετήθηκε από το πρωτότυπο στις 24 Απριλίου 2018. Ανακτήθηκε στις 24 Απριλίου 2018.
↑ Short history of the cathedral (Πληροφορίες για το ιστορικό της κατασκευής από τον ιστότοπο: www.explorecrete.com)
↑ Saint Minas cathedral drone view (2017)
↑ Χιωτάκη Ασπασία, Πτυχιακή εργασία με τίτλο θρησκευτικός τουρισμός στην πόλη του Ηρακλείου, ΤΕΙ Κρήτης, 2009